stanford-oval/wikipedia huggingface dataset:
ประวัติศาสตร์เทคโนโลยี
การแบ่งยุคของอารยธรรมด้วยเทคโนโลยี > ยุคโบราณ > จักรวรรดิโรมัน

บทความหลัก: จักรวรรดิโรมัน
อาณาจักรโรมันขยายอำนาจจากอิตาลีไปทั่วภูมิภาคทะเลเมดิเตอร์เรเนียนทั้งหมดระหว่างศตวรรษที่ 1 ก่อนคริสต์ศักราช ถึงคริสต์ศตวรรษที่ 1 จังหวัดที่ก้าวหน้าและมีความมั่งคั่งทางเศรษฐกิจมากที่สุดนอกอิตาลี คือ จังหวัดทางตะวันออกในคาบสมุทรบอลข่าน เอเชียไมเนอร์ (ตุรกีในปัจจุบัน) อียิปต์ และเลวานต์ (อิสราเอลและปาเลสไตน์ในปัจจุบัน) โดยอียิปต์เป็นจังหวัดของโรมันที่ร่ำรวยที่สุดนอกอิตาลี
จักรวรรดิโรมันได้พัฒนาเทคโนโลยีการเกษตรที่ซับซ้อน ซึ่งพัฒนาต่อยอดจากเทคโนโลยีการตีเหล็กที่มีอยู่ สร้างกฎหมายที่ให้กรรมสิทธิ์เฉพาะบุคคล เทคโนโลยีการก่ออิฐขั้นสูง เทคโนโลยีการสร้างถนนขั้นสูง (ซึ่งหลังการล่มสลายของโรม มนุษย์จะทำถนนที่ซับซ้อนแบบโรมันได้ภายหลังศตวรรษที่ 19 เท่านั้น) วิศวกรรมการทหาร วิศวกรรมโยธาการ เทคโนโลยีการปั่นด้ายและการทอผ้า และเครื่องจักรต่างๆ เช่น เครื่องเกี่ยวข้าวแบบกัลลิก (Gallic reaper) ที่ช่วยเพิ่มผลผลิตในระบบเศรษฐกิจโรมัน วิศวกรชาวโรมันเป็นคนแรกที่สร้างซุ้มประตูขนาดใหญ่ อัฒจันทร์ ท่อระบายน้ำ ห้องอาบน้ำสาธารณะ สะพานโค้ง ท่าเรือ อ่างเก็บน้ำ เขื่อน ห้องใต้ดิน และอัฒจันทร์รูปโดมขนาดใหญ่ทั่วทั้งจักรวรรดิ สิ่งประดิษฐ์ที่โดดเด่นของโรมัน ได้แก่ หนังสือ (Codex) การเป่าแก้ว และคอนกรีต เนื่องจากกรุงโรมตั้งอยู่บนคาบสมุทรภูเขาไฟอันมีทรายซึ่งมีเม็ดผลึกที่เหมาะสม คอนกรีตที่ชาวโรมันคิดค้นขึ้นจึงมีความทนทานเป็นพิเศษ อาคารบางหลังมีอายุยาวนานถึง 2,000 ปี และยังตั้งอยู่จนถึงปัจจุบัน
ในจังหวัดอียิปต์ของอาณาจักรโรมัน นักประดิษฐ์นามว่า "เฮรอนแห่งอเล็กซานเดรีย (Heron of Alexandria) เป็นคนแรกที่ทดลองใช้เครื่องจักรกลขับเคลื่อนด้วยลม เรียกว่า "กังหันลมของเฮรอน (Heron's windwheel)" และเขายังได้สร้างอุปกรณ์ที่ขับเคลื่อนด้วยไอน้ำรุ่นแรกสุด " ไอโอลิปิเล่ (Aeolipile)" นอกจากนี้เขายังประดิษฐ์ตู้หยอดเหรียญขึ้นอีกด้วย อย่างไรก็ตามสิ่งประดิษฐ์ของเขาส่วนใหญ่เป็นของเล่น แทนที่จะเป็นเครื่องจักรที่ใช้งานได้จริง
การแบ่งยุคของอารยธรรมด้วยเทคโนโลยี > ยุคโบราณ > อินคา มายา และ แอ็ซเทก

บทความหลัก: จักรวรรดิแอซเท็ก
ทักษะทางวิศวกรรมของชาวอินคาแห่งอเมริกาใต้และชาวมายาแห่งอเมริกากลางนั้นยอดเยี่ยม แม้ตามมาตรฐานในปัจจุบัน ตัวอย่างของวิศวกรรมที่ยอดเยี่ยม คือ การใช้ชิ้นส่วนหินที่มีน้ำหนักมากกว่าหนึ่งตัน วางเข้าด้วยกันอย่างแน่นหนา แม้แต่ใบมีดก็ไม่สามารถสอดเข้าไปในรอยแตกได้ หมู่บ้านอินคาใช้คลองชลประทานและระบบระบายน้ำ ทำให้การเกษตรมีประสิทธิภาพมาก ในขณะที่บางคนอ้างว่าชาวอินคาเป็นผู้ประดิษฐ์ไฮโดรโปนิกส์ (การปลูกผักโดยไม่ใช้ดิน) เป็นอารยธรรมแรก แต่เทคโนโลยีทางการเกษตรของพวกเขายังคงใช้ดินเป็นหลัก
แม้ว่าอารยธรรมมายาจะไม่มีเทคโนโลยีโลหะหรือล้อ แต่พวกเขาก็พัฒนาระบบการเขียนและระบบดาราศาสตร์ที่ซับซ้อน และสร้างงานประติมากรรมที่สวยงามด้วยหินและหินเหล็กไฟ ชาวมายามีเทคโนโลยีการเกษตรและการก่อสร้างที่ก้าวหน้าพอสมควร ชาวมายายังสร้างระบบน้ำแรงดันแห่งแรกในอเมริกากลาง ซึ่งตั้งอยู่ในพื้นที่ปาเลนเก้ (Palenque) ของชาวมายา
จักรวรรดิแอซเท็ก (เกิดขึ้นมาหลังจากจักรวรรดิมายา) มีระบบการสื่อสารระหว่างเมืองที่รวดเร็ว ทำให้ติดต่อกันระหว่างเมืองที่ถูกพิชิตในจักรวรรดิได้ง่าย มีความแพร่หลายของเทคโนโลยีการเกษตรแบบชินัมปา (Chinampa) ซึ่งเป็นเทคนิกการปลูกผักที่ใช้ความชื้นสูงแบบติดน้ำ เนื่องจากเมืองหลวงของจักรวรรดิแอซเท็ก (กรุงเทโนชติทลาน) เป็นเกาะตั้งอยู่กลางทะเลสาบ ใน อเมริกากลางไม่มีสัตว์สำหรับการขนส่งหรือล้อเกวียน แบบที่ยุโรปหรือเอเชียมี ทำให้ถนนในอเมริกากลางได้รับการออกแบบสำหรับการเดินทางด้วยเท้าโดยเฉพาะ เช่นเดียวกับในอารยธรรมอินคาและมายา ชาวแอซเท็กรับเทคโนโลยีมาจากอารยธรรมมายา และชาวมายารับเทคโนโลยีมาจากอารยธรรมโอลเม็ก (Olmec)
การแบ่งยุคของอารยธรรมด้วยเทคโนโลยี > ยุคกลาง - ยุคฟื้นฟูศิลปวิทยา

บทความหลัก: ยุคกลาง
พัฒนาการที่สำคัญที่สุดของเทคโนโลยียุคกลาง คือ การพัฒนาระบบเศรษฐกิจที่พึ่งพิงพลังจากน้ำและลม มีความสำคัญมากกว่าพลังของสัตว์และกล้ามเนื้อของมนุษย์ พลังงานน้ำและลมส่วนใหญ่ใช้ในการกัดเมล็ดข้าว นอกจากนี้ยังใช้พลังงานน้ำในการเป่าลมในเตาหลอมและการแปรรูปกระดาษ หนังสือ "Domesday" บันทึกโรงสีน้ำ 5,624 แห่งในเกาะบริเตนใหญ่ในปี ค.ศ.1086 โดยมีจำนวนประมาณ 1 โรงสีต่อ 30 รอบครัว
การแบ่งยุคของอารยธรรมด้วยเทคโนโลยี > ยุคกลาง - ยุคฟื้นฟูศิลปวิทยา > เทคโนโลยียุคฟื้นฟูศิลปวิทยา

บทความหลัก: สมัยฟื้นฟูศิลปวิทยา
การแบ่งยุคของอารยธรรมด้วยเทคโนโลยี > ยุคกลาง - ยุคฟื้นฟูศิลปวิทยา > การสำรวจโลกของชาวยุโรป

เรือใบที่ได้รับการปรับปรุง (nau หรือ carrack) เปิดโอกาสให้ชาวยุโรปสามารถทำการสำรวจโลกได้ และทำให้เกิดการล่าอาณานิคมของยุโรปในทวีปอเมริกาผู้บุกเบิกเช่น วาสโก ดา กามา (Vasco da Gama), คาบราล (Cabral), แม็กจลเลน (Magellan) และ คริสโตเฟอร์ โคลัมบัส (Christopher Columbus) ได้สำรวจโลกเพื่อค้นหาเส้นทางการค้าใหม่สำหรับการซื้อขายสินค้า และการติดต่อกับแอฟริกาอินเดียและจีน เพื่อให้การเดินทางสั้นลงเมื่อเทียบกับเส้นทางทางบกแบบดั้งเดิม พวกเขาสร้างแผนที่และแผนภูมิใหม่ซึ่งช่วยให้นักเดินเรือตามไปสำรวจเพิ่มเติมด้วยความมั่นใจมากขึ้น อย่างไรก็ตามการนำทางโดยทั่วไปเป็นเรื่องยากเนื่องจากปัญหาของลองจิจูดและการไม่มีโครโนมิเตอร์ที่แม่นยำ มหาอำนาจของยุโรปได้นำหลักประมวลกฎหมายแพ่งซึ่งสูญหายไปตั้งแต่สมัยกรีกโบราณมาใช้ใหม่ในยุคนี้
การแบ่งยุคของอารยธรรมด้วยเทคโนโลยี > การปฏิวัติอุตสาหกรรม (ค.ศ. 1760 - 1830)

บทความหลัก: การปฏิวัติอุตสาหกรรม
ประวัติศาสตร์ย่อยของเทคโนโลยีประเภทต่าง ๆ

ประวัติศาสตร์เทคโนโลยีชีวภาพ
ประวัติศาสตร์วิศวกรรมโยธา
ประวัติศาสตร์การก่อสร้าง
ประวัติศาสตร์การสื่อสาร
ประวัติศาสตร์โทรศัพท์มือถือ
ประวัติศาสตร์คอมพิวเตอร์
ประวัติศาสตร์วิศวกรรมไฟฟ้า
ดูเพิ่ม > ประวัติศาสตร์

ประวัติศาสตร์โลก
ประวัติศาสตร์วิทยาศาสตร์
ประวัติศาสตร์คณิตศาสตร์
ประวัติศาสตร์ปรัชญา
มาตรวัดคาร์ดาชอฟ (Kardashev scale) แบ่งระดับของอารยธรรมโดยแบ่งตามปริมาณการบริโภคพลังงานของอารยธรรมตามภาพนี้
ระบบการเขียน คือหนึ่งในเทคโนโลยีที่ทรงพลังที่สุดที่มนุษย์คิดค้นขึ้นมา ทำให้มนุษย์สามารถจดบันทึกเรื่องราวและแนวคิดจากรุ่นสู่รุ่น ซึ่งนำไปสู่การพัฒนาอย่างก้าวกระโดดของเทคโนโลยีมนุษย์
การค้นพบการเกษตรกรรมของมนุษย์คือปัจจัยหลักที่ทำให้มนุษย์สามารถตั้งถิ่นฐานเป็นหลักแหล่ง และมีทรัพยากรพอที่จะก่อตั้งสังคมที่มีความซับซ้อนและมีอาหารพอที่จะเพิ่มจำนวนประชากรอย่างรวดเร็ว (ภาพวาดฝาผนังการไถนาในอาณาจักรอียิปต์โบราณ อายุ 3200 ปี จากสุสานของเซ็นเน็ดเจ็ม (Sennedjem) ช่างฝีมือชื่อดังสมัยฟาโรห์เซติที่ 1)
เครื่องมือหินแบบต่าง ๆ เพื่อการใช้งานหลากหลายประเภทจากยุคหินเก่า
หินโอลโดวาน (Oldowan) (หรือ เทคโนโลยีหินโอลดูไว) คือเทคโนโลยียุคหินที่เก่าแก่ที่สุดที่มีการค้นพบ โดยหินโอลดูวานชิ้นนี้สันนิษฐานว่าใช้สำหรับการเฉาะซากสัตว์
วีนัสแห่งวิลเลนดอร์ฟ (Venus of Willendorf) งานปั้นจากยุคหินเก่า คาดว่าเป็นรูปปั้นของเทพีในศาสนาของมนุษย์ยุคหิน จัดแสดง ณ พิพิธภัณฑ์ประวัติศาสตร์ธรรมชาติกรุงเวียนนา, ประเทศออสเตรีย
ใบมึดกริดสัมฤทธิ์จากยุคสัมฤทธิ์
หัวขวานเหล็กจากยุคเหล็กของสวีเดน (อารยธรรมต่าง ๆ พัฒนาเหล็กขึ้นมาในเวลาที่ไม่เท่ากัน) ขวานนี้ค้นพบที่กอทลันด์ (Gotland) ประเทศสวีเดน
เตาหลอมเหล็กโบราณแบบบลูเมอรี่ (Bloomery) ที่สร้างขึ้นมาจากดินเหนียว
สัญญาซื้อขายบ้านหนึ่งหลังและที่ดินหนึ่งแปลง ใช้อักษรคูนิฟอร์ม ระบบการเขียนแรกของมนุษย์ สลักลงบนจารึกแผ่นดิน ค้นพบที่เมืองโบราณชูรุปปัค (Shuruppak) ประเทศอิรัก
พีระมิดคือสิ่งก่อสร้างที่สูงที่สุดในโลกเป็นเวลาหลายพันปี การสร้างพีระมิดจำเป็นต้องใช้หลักการทางวิศวกรรมและคณิตศาสตร์ที่ซับซ้อนในการสร้างสรรค์ขึ้นมา (ภาพมหาพีระมิดกีซ่า)
เทคโนโลยีกระจกรวมแสง: เทคโนโลยีที่อาร์คิมิดิสอาจใช้ในการรวมแสงอาทิตย์เพื่อเผาเรือทหารโรมันในเมืองซีรากูซ่า (บนเกาะซิซีลี ประเทศอิตาลีในปัจจุบัน)
ห้องสมุดแห่งอเล็กซานเดรีย สถานที่อันเก็บความรู้อันล้ำค่าจากยุคโบราณทั้งหมดไว้ ภาพนี้สร้างขึ้นจากการคาดเดาจากหลักฐานทางโบราณคดีที่ขุดค้นได้จากที่ ๆ ห้องสมุดนี้เคยตั้งอยู่ ก่อนจะถูกเผาไปใน ค.ศ.642
กลไกแอนติคิเทียรา นาฬิกาดาวโบราณซึ่งใช้ในการเดินสมุทรเมื่อประมาณ 2 พันปีที่แล้ว แสดงให้เห็นถึงความเจริญรุ่งเรืองของวิทยาศาสตร์และเทคโนโลยีของกรีกโบราณ
ไอโอลิปิเล่ (Aeolipile) สิ่งประดิษฐ์ที่ใช้พลังงานไอน้ำของเฮร่อนแห่งอเล็กซานเดรีย ในหนังสือ "ปนูมาติกา (Pneumatica)" ที่เฮร่อนเขียนไว้ ตีพิมพ์ในช่วงศตวรรษที่ 1 (ประมาณ 2 พันปีก่อน)
นักวิชาการมุสลิม ณ ห้องสมุดของจักรวรรดิรัฐเคาะลีฟะฮ์อับบาซียะฮ์ จากบันทึกบทกวีมากะมะฮ์ (Maqamat) ของอัล-ฮารีรี (al-Hariri) กวีอาหรับชื่อดัง ภาพวาดโดย ยาฮ์ยะ อิบึน มาฮ์หมัด อัล-วาซีตี (Yahya ibn Mahmud al-Wasiti) ณ กรุงแบกแดด ค.ศ. 1237
วงดนตรีหุ่นยนต์ที่ติดตั้งโปรแกรมได้ สิ่งประดิษฐ์โดยอัล-จาซารี
นาฬิกาช้าง งานประดิษฐ์ที่มีชื่อเสียงที่สุดของอัล-จาซารี วิศวกรอัจฉริยะชาวมุสลิม ผู้มีชีวิตอยู่ในช่วงยุคทองของอิสลาม
ยู มย็อง-อู

| ยู มย็อง-อู |
| --- | --- |
เกิด: 10 มกราคม พ.ศ. 2507 (60 ปี)
ยู มย็อง-อู (เกาหลี: 유명우; ฮันจา: 柳明佑) เป็นนักมวยสากลชาวเกาหลีใต้ เกิดเมื่อ 10 มกราคม พ.ศ. 2507 ที่กรุงโซล ประเทศเกาหลีใต้ สถิติการชก 39 ครั้ง ชนะ 38 (น็อค 14) แพ้ 1 นับว่าเป็นแชมป์โลกชาวเอเชียที่ป้องกันแชมป์ได้เป็นอันดับ 2 ของทวีปเอเชีย รองจากเขาทราย แกแล็คซี่ และเป็นแชมป์โลกชาวเกาหลีใต้ที่มีสถิติป้องกันแชมป์สูงสุดด้วย มีฉายาว่า "โซนากิ" (소나기) แปลว่า "สายฝน"
ประวัติ

ยูป้องกันแชมป์โลกได้สำเร็จถึง 17 ครั้งในการครองแชมป์สมัยแรกซึ่งเป็นสถิติโลกในการป้องกันแชมป์ในรุ่น 108 ปอนด์ และทำลายสถิติเดิมของ ชัง ช็อน-กู ที่ทำไว้ 15 ครั้ง และเป็นแชมป์โลกในรุ่น 108 ปอนด์ หนึ่งในห้าคนที่ป้องกันแชมป์โลกมากกว่า 10 ครั้ง โดยนอกจากเขา และชัง ช็อน-กูแล้ว อีกสามคนคือ โยโก กูชิเก็ง ป้องกันได้ 13 ครั้ง ลุยส์ เอสตาบา ป้องกันได้ 11 ครั้ง และสมาน ส.จาตุรงค์ ป้องกันได้ 10 ครั้ง
ยูเริ่มชกมวยสากลอาชีพเมื่อ 3 มีนาคม พ.ศ. 2525 ชนะคะแนน ชเว บย็อง-บูม และในการชกครั้งที่ 8 ของเขาก็สามารถชนะคิม กีชาง ซึ่งต่อมาจะได้เป็นแชมป์ OPBF ได้อย่างพลิกความคาดหมาย และชนะ อันห์ เรกี ที่ต่อมาจะขึ้นชิงแชมป์โลกกับสด จิตรลดา และได้ครองแชมป์ OPBF เมื่อ พ.ศ. 2527 และใน พ.ศ. 2528 ก็ขึ้นชิงแชมป์โลกรุ่นจูเนียร์ฟลายเวท WBA และเป็นฝ่ายชนะคะแนน โจอี โอลิโว ได้ครองแชมป์โลก
ยูขึ้นชกป้องกันตำแหน่งชนะนักมวยชั้นดีหลายคน เช่น ชนะคะแนนโฮเซ เด เฮซุส ซึ่งต่อมาได้เป็นแชมป์โลก WBO ถึง 2 ครั้ง และยังชกป้องกันตำแหน่งชนะน็อคโรโดลโฟ บลังโก ซึ่งต่อมาจะได้เป็นแชมป์โลกของ IBF ด้วย เลโอ กาเมซ อดีตแชมป์โลกรุ่นมินิมัมเวท WBA 2 ครั้ง ยูป้องกันตำแหน่งครั้งที่ 17 ไว้ได้ด้วยการชนะน็อคกาจก้อง แดนภูไท ยก 10
ในวันที่ 12 ธันวาคม พ.ศ. 2534 ยูไปป้องกันแชมป์โลกที่ญี่ปุ่นพบกับอดีตแชมป์โลกรุ่นสตรอเวท WBC ฮิโรกิ อิโอกะ ซึ่งเป็นการชกนอกประเทศครั้งแรกของยู ปรากฏว่ายูเป็นฝ่ายแพ้คะแนนอิโอกะเสียแชมป์โลกไป ยูขอแก้มือกับอิโอกะอีกครั้ง และได้ชกกันเมื่อ 18 พฤศจิกายน พ.ศ. 2535 ที่ ญี่ปุ่นเช่นเดิม ซึ่งคราวนี้ ยูเป็นฝ่ายชนะคะแนน หลังจากยูป้องกันตำแหน่งครั้งสุดท้ายเมื่อ 25 กรกฎาคม พ.ศ. 2536 ชนะยูอิจิ โฮโซโนะ ยูก็ประกาศสละตำแหน่งและแขวนนวมไป
เกียรติประวัติ

แชมป์ OPBF รุ่นจูเนียร์ฟลายเวท
ชิง 2 ธันวาคม 2527 ชนะน็อค เอ็ดวิน อิโนเซนซิโอ ยก 3 ที่ เกาหลีใต้
ป้องกันแชมป์ครั้งที่ 1, 8 กันยายน 2528 ชนะน็อค ตูบาคุส ยาวา ยก 3 ที่ เกาหลีใต้
สละแชมป์
แชมป์โลก WBA รุ่นจูเนียร์​ฟลายเวท
ชิง 8 ธันวาคม 2528 ชนะคะแนน โจเอ โอลิโบ ที่ เกาหลีใต้
ป้องกันแชมป์ครั้งที่ 1, 8 ธันวาคม 2528 ชนะคะแนน โฮเซ เด เฮซุส ที่ เกาหลีใต้
ป้องกันแชมป์ครั้งที่ 2, 14 มิถุนายน 2529 ชนะน็อค โทโมฮิโร คิยูนะ ยก 12 ที่ เกาหลีใต้
ป้องกันแชมป์ครั้งที่ 3, 30 พฤศจิกายน 2529 ชนะคะแนน มาริโอ อัลเบร์โต เด มาร์โก ที่ เกาหลีใต้
ป้องกันแชมป์ครั้งที่ 4, 1 มีนาคม 2530 ชนะน็อค เอดัวร์โด ตูโนน ยก 1 ที่ เกาหลีใต้
ป้องกันแชมป์ครั้งที่ 5, 7 มิถุนายน 2530 ชนะน็อค เบเนดิกโต มูริโญ ยก 15 ที่ เกาหลีใต้
ป้องกันแชมป์ครั้งที่ 6, 20 กันยายน 2530 ชนะน็อค โรโดลโฟ บลังโก ยก 8 ที่ เกาหลีใต้
ป้องกันแชมป์ครั้งที่ 7, 7 กุมภาพันธ์ 2531 ชนะคะแนน วิลิ ซาลาซาร์ ที่ เกาหลีใต้
ป้องกันแชมป์ครั้งที่ 8, 12 มิถุนายน 2531 ชนะคะแนน โฮเซ เด เฮซุส ที่ เกาหลีใต้
ป้องกันแชมป์ครั้งที่ 9, 28 สิงหาคม 2531 ชนะน็อค พัฒน์ อ.ยุทธนากร ยก 6 ที่ เกาหลีใต้
ป้องกันแชมป์ครั้งที่ 10, 6 พฤศจิกายน 2531 ชนะน็อค อูดิน บาฮารูดิน ยก 7 ที่ เกาหลีใต้
ป้องกันแชมป์ครั้งที่ 11, 12 กุมภาพันธ์ 2532 ชนะน็อค คัตซึมิ โคมิยามะ ยก 10 ที่ เกาหลีใต้
ป้องกันแชมป์ครั้งที่ 12, 11 มิถุนายน 2532 ชนะคะแนน มาริโอ อัลเบร์โต เด มาร์โก ที่ เกาหลีใต้
ป้องกันแชมป์ครั้งที่ 13, 24 กันยายน 2532 ชนะน็อค เก็งบุง ทาฮิโอะ ยก 11 ที่ เกาหลีใต้
ป้องกันแชมป์ครั้งที่ 14, 14 มกราคม 2533 ชนะน็อค ฮิซาชิ โตกูชิมะ ยก 7 ที่ เกาหลีใต้
ป้องกันแชมป์ครั้งที่ 15, 29 เมษายน 2533 ชนะคะแนน เลโอ กาเมซ ที่ เกาหลีใต้
ป้องกันแชมป์ครั้งที่ 16, 10 พฤศจิกายน 2533 ชนะคะแนน เลโอ กาเมซ ที่ เกาหลีใต้
ป้องกันแชมป์ครั้งที่ 17, 28 เมษายน 2534 ชนะน็อค กาจก้อง แดนภูไท ยก 10 ที่ เกาหลีใต้
เสียแชมป์ 17 ธันวาคม 2534 แพ้คะแนน ฮิโรกิ อิโอกะ ที่ ญี่ปุ่น
แชมป์โลก WBA รุ่นจูเนียร์​ฟลายเวท สมัยที่ 2
ชิง 18 พฤศจิกายน 2535 ชนะคะแนน ฮิโรกิ อิโอกะ ที่ ญี่ปุ่น
ป้องกันแชมป์ครั้งที่ 1, 25 กรกฎาคม 2536 ชนะคะแนน ยูอิจิ โฮโซโนะ ที่ เกาหลีใต้
สละแชมป์
ย้อนเวลาไปหารัก

| ย้อนเวลาไปหารัก |
| --- | --- |
ประเภท: Comedy, romance
ประเทศแหล่งกำเนิด: Japan
ภาษาต้นฉบับ: Japanese
จำนวนตอน: 11 + 1 SP
ออกอากาศ
เครือข่าย: Fuji Television
ออกอากาศ: 24 มิถุนายน 2007
ย้อนเวลาไปหารัก เป็นชื่อภาษาไทยของละครโทรทัศน์ญี่ปุ่นชื่อ Operation Love ที่ออกอากาศทาง สถานีโทรทัศน์ฟูจิ โดยเป็นเรื่องราวของ เคน อิวาเสะ ที่ได้มาร่วมงานแต่งงานของ เรอิ โยชิดะ เพื่อนสมัยเรียนมัธยมของเขาซึ่งพอเขานึกถึงอดีตเขาคิดว่าจะทำยังไงถึงจะกลับไปแก้ไขอดีตได้แต่แล้วจู่ๆก็มีชายลึกลับโผล่มาแล้วยื่นข้อเสนอให้เขาสามารถกลับไปแก้ไขเหตุการณ์ในอดีตได้
ภาพที่ระบุว่าเขียนโดยการาวัจโจ

| “คนถอนฟัน” |
| --- | --- |

ศิลปิน: การาวัจโจ
ปี: ค.ศ. 1607/1608
ประเภท: จิตรกรรมสีน้ำมันบนผ้าใบ
สถานที่: วังพิตติ, ฟลอเรนซ์
| “นักบุญจอห์นแบ็พทิสต์” |
| --- | --- |

ศิลปิน: การาวัจโจ
ประเภท: จิตรกรรมสีน้ำมันบนผ้าใบ
สถานที่: บาเซิล
| “ภาพนิ่งของดอกไม้และผลไม้” |
| --- | --- |

ศิลปิน: การาวัจโจ
ปี: คริสต์ทศวรรษ 1590
ประเภท: จิตรกรรมสีน้ำมันบนผ้าใบ
สถานที่: หอศิลป์บอร์เกเซ, โรม
ภาพที่ระบุว่าเขียนโดยการาวัจโจ เป็นภาพเขียนสีน้ำมันที่เคยได้รับการระบุว่าเขียนโดยการาวัจโจ จิตรกรสมัยบาโรกชาวอิตาลี ภาพเหล่านี้เขียนระหว่าง ค.ศ. 1571 - 1610 การาวัจโจเป็นจิตรกรผู้มีชื่อเสียงมากระหว่างที่มีชีวิตอยู่แต่ถูกละเลยทันทีที่เสียชีวิตซึ่งทำให้เป็นการยากที่จะแยกงานเขียนที่การาวัจโจเขียนเองกับงานเขียนที่เลียนแบบโดยผู้ติดตามผู้มีฝีมือ
“คนถอนฟัน”

มินา เกรกอริ สนับสนุนว่าเป็นงานของการาวัจโจในปี ค.ศ. 1992 และจอห์น แกชถกเถียงกรณีนี้ใน “Melita Historica” ในปี ค.ศ. 1998 ฝ่ายผู้สนับสนุนกล่าวว่าทุกคนในภาพเป็นบุคคลเดียวกับบุคคลในภาพอื่นที่เชื่อกันว่าเขียนโดยการาวัจโจ และยากจะเป็นไปได้ว่าผู้ที่วาดเลียนแบบจะหาแบบที่เหมือนกับแบบของการาวัจโจเอง นอกจากนั้นก็ยังเป็นลักษณะการเขียนของการาวัจโจ โดยเฉพาะเมื่อพำนักอยู่ที่มอลตาระหว่างปี ค.ศ. 1607 - 1608 และเป็นภาพประเภทเดียวกับเมื่อเริ่มงานเขียนภาพที่โรม
ฝ่ายที่ค้านว่าไม่ใช่งานของการาวัจโจกล่าวว่าการาวัจโจไม่ได้เขียนงานเขียนชีวิตประจำวันหลังจากราว ค.ศ. 1600 และไม่มีหลักฐานใดๆ ที่บ่งถึงภาพเขียนภาพนี้ หรือภาพเขียนชีวิตประจำวันสมัยหลังในแหล่งข้อมูลเช่นจิโอวานนิ เปียโตร เบลโลริ ผู้ที่เที่ยวเสาะหาภาพเขียนของการาวัจโจ
“นักบุญจอห์นแบ็พทิสต์”

“นักบุญจอห์นแบ็พทิสต์” จากบาเซิลมีลักษณะหลายอย่างที่คล้ายงานของการาวัจโจ - การใช้แสงเงาที่มืดลึก, รูปโดดของนักบุญ - แต่เป็นภาพที่ไม่ยอมรับกันโดยทั่วไปว่าเขียนโดยการาวัจโจ การเปรียบเทียบกับภาพเขียนของคาร์โล เซลลิตโต (Carlo Sellitto) แสดงให้เห็นว่าผู้ที่ได้รับอิทธิพลของการาวัจโจที่มีพรสวรรค์สามารถที่จะเขียนภาพที่ไม่แต่เพียงเหมือนภาพที่การาวัจโจเขียนแต่ยังสามารถถ่ายทอดความรู้สึกในการสื่อความหมายของภาพได้ด้วย และดีจนกระทั่งยากที่แยกออกได้ว่าเป็นงานเขียนเลียนแบบ
“นักบุญจอห์นแบ็พทิสต์” จากบาเซิลเป็นภาพที่มีคุณภาพดีในทางจิตรกรรมแต่เป็นภาพที่เป็นรูปสัญลักษณ์ที่เขียนกันทั่วไปในสมัยการปฏิวัติซ้อนของโรมันคาทอลิก ที่นักบุญจอห์นถือช่อกุหลาบซึ่งเป็นสัญลักษณ์ของทุกขกิริยาของพระเยซูต่อหน้าลูกแกะที่เป็นสัญลักษณ์ของความเสียสละของพระเยซูที่จะมาถึง แต่ไม่มีความหมายลึกซึ้งและความสับสนที่ปนเประหว่างความมีเสนห์ทางเพศและความศรัทธาที่การาวัจโจเขียนในภาพ “นักบุญจอห์นแบ็พทิสต์” อื่นๆ อีกหลายภาพ
“ภาพนิ่งของดอกไม้และผลไม้”

ตามที่เชื่อกันการาวัจโจเขียนภาพดอกไม้และผลไม้เมื่อมาถึงโรมใหม่ๆ ดอกไม้และผลไม้แต่ละชิ้นในภาพ “ภาพนิ่งของดอกไม้และผลไม้” เขียนอย่างละเอียดและด้วยฝีมืที่ดีมากที่ทำให้นึกถึงงาน “เด็กชายกับตะกร้าผลไม้” ของการาวัจโจและความเห็นที่ว่าการเขียนภาพดอกไม้ก็ใช้เวลาพอกับการเขียนคน แต่อย่างไรก็ตามเมื่อดูโดยทั่วไปแล้วการวางภาพดูเก้งก้างเกินกว่าที่จะยอมรับได้ว่าเป็นงานของการาวัจโจ ภาพเขียนได้รับการบ่งว่าเป็นงานเขียนของจิตรกรแห่งภาพนิ่งแวดสเวิร์ธ เอเธนเนียมตามงานเขียนที่พิพิธภัณฑ์แวดสเวิร์ธ เอเธนเนียม (Wadsworth Athenaeum) ที่ฮาร์ทฟอร์ด รัฐคอนเนตทิคัต
มหาสมุทรและสุสาน

| มหาสมุทรและสุสาน |
| --- | --- |
ใบปิดภาพยนตร์
กำกับ: พิมพกา โตวิระ
เขียนบท: พิมพกา โตวิระ ก้อง ฤทธิ์ดี
อำนวยการสร้าง: พิมพกา โตวิระ ชาติชาย ไชยยนต์
นักแสดงนำ: ศศิธร พานิชนก อุกฤษ พรสัมพันธ์สุข ยศวัศ สิทธิวงค์ พัฒนพงษ์ ศรีบุญเรือง วัลลภ รุ่งกำจัด เกียรติสุดา ภิรมย์
กำกับภาพ: พุทธิพงษ์ อรุณเพ็ง
ตัดต่อ: หรินทร์ แพทรงไทย เบญจรัตน์ ชูนวน อุรุพงศ์ รักษาสัตย์
ดนตรีประกอบ: อินสไปเรทีฟ นพนันท์ พาณิชย์เจริญ
บริษัทผู้สร้าง: เอ็กซ์ตร้า เวอร์จิ้น 
ผู้จัดจำหน่าย: มอสคีโทฟิล์มส์ดิสทริบิวชัน
วันฉาย: 28 ตุลาคม 2558 (เทศกาลภาพยนตร์นานาชาติโตเกียว)
ความยาว: 105 นาที
ประเทศ: ไทย
ภาษา: ไทย
ทำเงิน: 4 หมื่นบาท
ข้อมูลจาก IMDb
ข้อมูลจากสยามโซน
มหาสมุทรและสุสาน (อังกฤษ: The Island Funeral) คือภาพยนตร์ไทยขนาดยาวกำกับโดยพิมพกา โตวิระ เขียนบทโดยพิมพกา โตวิระ และก้อง ฤทธิ์ดี นำแสดงโดย ศศิธร พานิชนก อุกฤษ พรสัมพันธ์สุข และยศวัศ สิทธิวงค์ เล่าเรื่องการเดินทางของไลลา หญิงสาวมุสลิมที่เดินทางจากกรุงเทพฯ ไปยังจังหวัดปัตตานี เพื่อไปเยี่ยมป้าที่ไม่ได้เจอกันเป็นเวลานาน และเพื่อค้นหารากเหง้าของตัวตนและจิตวิญญาณของตัวเอง โดยเรื่องราวในภาพยนตร์เกิดขึ้นในช่วงกลางปี พ.ศ. 2553 ซึ่งเป็นช่วงเวลาที่ความไม่สงบในจังหวัดชายแดนภาคใต้ยังคงคุกรุ่น และความขัดแย้งทางการเมืองในกรุงเทพฯ ก็กำลังเกิดขึ้นอย่างรุนแรง
ภาพยนตร์เรื่องนี้เข้าฉายครั้งแรกในเทศกาลภาพยนตร์นานาชาติโตเกียว ประเทศญี่ปุ่น เมื่อวันที่ 28 ตุลาคม 2558 และเข้าฉายในประเทศไทยเป็นครั้งแรกภายใต้โครงการอันล็อกอินดีส์ เมื่อวันที่ 21 กรกฎาคม 2559 ในโรงภาพยนตร์เครือเอสเอฟ
เนื้อเรื่องย่อ

ภาพยนตร์เรื่องนี้เล่าเรื่องของไลลา (ศศิธร พานิชนก) หญิงสาวมุสลิมที่เติบโตในกรุงเทพฯ ที่ตัดสินใจออกเดินทางไปจังหวัดปัตตานี เพื่อไปเยี่ยมป้าไซนับ (เกียรติสุดา ภิรมย์) ญาติที่เหลืออยู่เพียงคนเดียวของพ่อและไม่ได้พบกันเป็นเวลานาน โดยมีซูกู้ด (อุกฤษ พรสัมพันธ์สุข) น้องชายของไลลา และต้อย (ยศวัศ สิทธิวงค์) เพื่อนสนิทของซูกู้ดร่วมเดินทางไปด้วย การเดินทางของทั้งสามเกิดขึ้นในช่วงเดือนพฤษภาคม พ.ศ. 2553 ซึ่งเป็นช่วงเวลาที่เหตุการณ์ความไม่สงบในจังหวัดชายแดนภาคใต้ยังคงคุกรุ่น ส่วนในกรุงเทพฯ ก็เกิดเหตุการณ์การสลายการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ
ด้วยความที่หมู่บ้าน "อัลคัฟ" ที่ไซนับอาศัยอยู่เป็นหมู่บ้านที่ไม่ปรากฏอยู่บนแผนที่ ทั้งสามจึงไม่รู้เส้นทาง และขณะเดียวกัน ต้อยก็เกิดความหวาดระแวงต่อผู้คนในพื้นที่และกลัวว่าจะเกิดเหตุการณ์ความรุนแรงขึ้นกับตน
การเดินทางอย่างไม่รู้ทิศทางของทั้งสามนำพวกเขาไปพบกับสุรินทร์ (พัฒนพงษ์ ศรีบุญเรือง) ทหารรับจ้างชาวอีสานที่ถูกส่งมาปฏิบัติภารกิจในปัตตานี พวกเขาได้ขอร้องให้สุรินทร์ช่วยนำทางไปยังอัลคัฟ สุรินทร์ตอบตกลงพวกเขาทั้งสี่จึงเดินทางไปพร้อมกัน เส้นทางที่ไปนำทางพวกเขาไปยังเรือลำหนึ่งที่ไซนับส่งให้มารับหลานสาวของตน ทั้งสามแยกทางกับสุรินทร์ ณ ที่นั้น และลงเรือเดินทางไปยังเกาะลึกลับแห่งหนึ่ง
บนเกาะแห่งนั้น พวกเขาได้พบกับไซนับและชุมชนขนาดเล็กที่ไซนับดูแลอยู่ ไซนับเล่าให้ทั้งสามฟังว่า ชุมชนแห่งนี้เป็นแหล่งรวมผู้คนจากหลากหลายศาสนาและวัฒนธรรม ทุกคนอยู่ร่วมกันอย่างสงบ มีอิสระในการใช้ชีวิต และปราศจากการควบคุมของอำนาจรัฐ แต่อีกไม่นานชุมชนแห่งนี้ก็จะสิ้นสุดลง เพราะเมื่อใดก็ตามที่คนจาก "แผ่นดินใหญ่" ค้นพบเกาะแห่งนี้ พวกเขาก็จะมองว่าชุมชนนี้เป็นฝ่ายเดียวกับผู้ก่อความไม่สงบในจังหวัดชายแดนภาคใต้และนำไปสู่การกวาดล้างชุมชนในที่สุด
รุ่งเช้าของอีกวัน พวกเขาทั้งสามก็เดินทางออกจากเกาะดังกล่าว พร้อมกับอานัส (วัลลภ รุ่งกำจัด) ชายหนุ่มจากชุมชนของไซนับ ที่ขอร่วมเดินทางไปกรุงเทพฯ กับพวกเขาด้วย
นักแสดง

ศศิธร พานิชนก แสดงเป็น ไลลา
อุกฤษ พรสัมพันธ์สุข แสดงเป็น ซูกู้ด
ยศวัศ สิทธิวงค์ แสดงเป็น ต้อย
พัฒนพงษ์ ศรีบุญเรือง แสดงเป็น สุรินทร์
เกียรติสุดา ภิรมย์ แสดงเป็น ไซนับ
วัลลภ รุ่งกำจัด แสดงเป็น อานัส
การเข้าฉาย

ภาพยนตร์เรื่องนี้ได้รับเลือกให้เข้าฉายในเทศกาลภาพยนตร์นานาชาติ ดังต่อไปนี้
| --- | --- |
 เทศกาลภาพยนตร์นานาชาติโตเกียว ครั้งที่ 28 ประเทศญี่ปุ่น  เทศกาลภาพยนตร์นานาชาติรอตเทอร์ดาม 2016 ประเทศเนเธอร์แลนด์  เทศกาลภาพยนตร์กอเทนเบิร์ก 2016 ประเทศสวีเดน  เฮลซิงกิซีเนเออ์เชีย 2016 ประเทศฟินแลนด์  เทศกาลภาพยนตร์นานาชาติฮ่องกง ครั้งที่ 40 เขตปกครองพิเศษฮ่องกง  เทศกาลภาพยนตร์อิสระนานาชาติบัวโนสไอเรส ประเทศอาร์เจนตินา  เทศกาลภาพยนตร์วัลเลตตา ประเทศมอลตา  เทศกาลภาพยนตร์นานาชาติซีแอตเทิล 2016 สหรัฐอเมริกา  เทศกาลภาพยนตร์นานาชาติเซี่ยงไฮ้ ครั้งที่ 19 ประเทศจีน:  Aichi Triennale 2016 ประเทศญี่ปุ่น  เทศกาลศิลปะนานาชาติสิงคโปร์ 2016 ประเทศสิงคโปร์  เทศกาลภาพยนตร์นานาชาติเมลเบิร์น 2016 ประเทศออสเตรเลีย  เทศกาลภาพยนตร์ฮัมบวร์ค 2016 ประเทศเยอรมนี  ซีพีเอชพิกซ์ 2016 ประเทศเดนมาร์ก  เทศกาลภาพยนตร์นานาชาติฮานอย 2016 ประเทศเวียดนาม  เทศกาลภาพยนตร์นานาชาติลีดส์ 2016 ประเทศอังกฤษ  เทศกาลภาพยนตร์นานาชาติดารัมซาลา 2016 ประเทศอินเดีย  เทศกาลภาพยนตร์เอเชียแซนดีเอโก 2016 สหรัฐอเมริกา  
ส่วนในประเทศไทย ภาพยนตร์เรื่องนี้เข้าฉายครั้งแรกภายใต้โครงการอันล็อกอินดีส์ เมื่อวันที่ 21 กรกฎาคม 2559 ในโรงภาพยนตร์เครือเอสเอฟ
ดูเพิ่ม

มุสลิม
ศาสนาอิสลามในประเทศไทย
ความไม่สงบในชายแดนภาคใต้ของประเทศไทย
จังหวัดปัตตานี
การสลายการชุมนุมที่แยกราชประสงค์ พ.ศ. 2553
แหล่งข้อมูลอื่น

ข้อมูลของภาพยนตร์ในเว็บไซต์ของเอ็กซ์ตราเวอร์จิน
Maha samut lae susaan ที่อินเทอร์เน็ตมูวีเดตาเบส
รก

ระวังสับสนกับ สายสะดือ
ตำแหน่งของรกในครรภ์
รก คืออวัยวะพิเศษที่สร้างขึ้นมาในช่วงตั้งครรภ์ ทำหน้าที่ส่งอาหารและออกซิเจนไปเลี้ยงทารกและกำจัดของเสีย ด้านหนึ่งของรกต่อกับเส้นเลือดที่สายสะดือของทารก อีกด้านของรกจะเกาะกับผนังมดลูก เลือดลูกกับแม่จะไม่ผสมกัน แต่มีการแลกเปลี่ยนสารต่าง ๆ ระหว่างกัน
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอ

กลุ่ม เอ ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เอ ประกอบไปด้วยห้าทีม: ไซปรัส, จอร์เจีย, นอร์เวย์, สกอตแลนด์ และ สเปน. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  สเปน | 8 | 7 | 0 | 1 | 25 | 5 | +20 | 21 | เข้ารอบสำหรับ รอบสุดท้าย |  | — | 2–0 | 3–0 | 3–1 | 6–0 |
| 2 |  สกอตแลนด์ | 8 | 5 | 2 | 1 | 17 | 8 | +9 | 17 | เข้ารอบสำหรับ รอบสุดท้าย |  | 2–0 | — | 3–3 | 2–0 | 3–0 |
| 3 |  นอร์เวย์ | 8 | 3 | 2 | 3 | 14 | 12 | +2 | 11 |  |  | 0–1 | 1–2 | — | 2–1 | 3–1 |
| 4 |  จอร์เจีย | 8 | 2 | 2 | 4 | 12 | 18 | −6 | 8 | ผ่านเข้าสู่ เพลย์ออฟ ผ่าน เนชันส์ลีก |  | 1–7 | 2–2 | 1–1 | — | 4–0 |
| 5 |  ไซปรัส | 8 | 0 | 0 | 8 | 3 | 28 | −25 | 0 |  |  | 1–3 | 0–3 | 0–4 | 1–2 | — |
แหล่งที่มา: ยูฟ่า
กฎการจัดอันดับ: เงื่อนไข
ผู้ทำประตู

มีการทำประตู 71 ประตู จากการแข่งขัน 20 นัด เฉลี่ย 3.55 ประตูต่อนัด
การทำประตู 7 ครั้ง
สกอตต์ แม็คโทมิเนย์
การทำประตู 6 ครั้ง
อาลิง โฮลัน
การทำประตู 4 ครั้ง
ฆวีชา กวารัทส์เฆลีอา
โฆเซลู
อัลบาโร โมราตา
การทำประตู 3 ครั้ง
เจออร์เจส มิกาอูตัดเซ
จอห์น แม็กกินน์
เฟร์รัน ตอร์เรส
การทำประตู 2 ครั้ง
อาเล็กซันเดอร์ ซอร์ลอท
กาบิ
ดานิ โอลโม
ลามีน ยามัล
การทำประตู 1 ครั้ง
กริโกริส คัสตานอส
คอสตัส ปิเลอัส
ไอโออันนิส พิททัส
จิออร์จี ชัคเวตัดเซ
ซูริโก ดาวิตาชวิลี
โอตาร์ คิเตอิชวิลี
เลวาน เชนเกเลีย
บูดู ซิฟซิวัดเซ
เฟรดริก เอาร์สเนส
แอรอน โดนนัม
โมฮาเหม็ด เอลยูนูสซี
มัตติน เออเดอโกร์
โอลา โซลบัคเคน
ยอร์เกิน สตรันด์ ลาร์เซิน
สจวร์ต อาร์มสตรอง
ลีนดอน ไดค์ส
แคลลัม แม็คเกรเกอร์
เคนนี แม็คลีน
ไรอัน ปอร์เตเอาส์
ลอว์เรนซ์ แชงค์แลนด์
อเล็กซ์ บาเอนา
โรบิน เล โนร์มันด์
มิเกล เมริโน
มิเกล โอยาร์ซาบัล
ออยฮัน ซันเกต
นิโก วิเลียมส์
การทำเข้าประตูตัวเอง 1 ครั้ง
โซโลมอน ควีร์คเวเลีย (ในนัดที่พบกับ สเปน)
ลูกา โลโชสห์วีลี (ในนัดที่พบกับ สเปน)
เลโอ สกีรี โอสตีแกร์ด (ในนัดที่พบกับ สกอตแลนด์)
การคาดโทษ

| ทีม | ผู้เล่น | นัดที่โดนลงโทษ | นัดที่ถูกคาดโทษ |
| --- | --- | --- | --- |
|  ไซปรัส | นิโคลัส ไอโออันนู |   พบ สกอตแลนด์ (25 มีนาคม 2023) | พบ จอร์เจีย (17 มิถุนายน 2023) |
แหล่งข้อมูลอื่น

UEFA Euro 2024, UEFA.com
European Qualifiers, UEFA.com
| ด ค กฟุตบอลชิงแชมป์แห่งชาติยุโรป 2024 รอบคัดเลือก |
| --- | --- |
 รอบแบ่งกลุ่ม กลุ่ม เอ  กลุ่ม บี  กลุ่ม ซี  กลุ่ม ดี  กลุ่ม อี  กลุ่ม เอฟ  กลุ่ม จี  กลุ่ม เอช  กลุ่ม ไอ  กลุ่ม เจ  เพลย์ออฟ 
การแข่งขันที่เกี่ยวข้อง: ยูฟ่าเนชันส์ลีก ฤดูกาล 2022–23
ฟุตบอลชิงแชมป์แห่งชาติยุโรป 2024 รอบคัดเลือก กลุ่มบี

กลุ่ม บี ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม บี ประกอบไปด้วยห้าทีม: ฝรั่งเศส, ยิบรอลตาร์, กรีซ, เนเธอร์แลนด์ และ สาธารณรัฐไอร์แลนด์. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.